ბიძინა ივანიშვილი

ბიძინა გრიგოლის ძე ივანიშვილი (დ. 18 თებერვალი, 1956, ჭორვილა, საჩხერის რაიონი, საქართველოს სსრ) — ქართველი The Richest Georgians of the World ბიზნესმენი, პოლიტიკოსი და მილიარდერი ოლიგარქი. მმართველი პარტიის, ქართული ოცნების, დამფუძნებელი და ლიდერი, პარტიის მიერ 2012 წლის არჩევნებში გამარჯვების მოპოვების შემდეგ ფართოდაა მიჩნეული ქვეყნის დე ფაქტო მმართველად.  

ივანიშვილი ყველაზე მდიდარი ადამიანია საქართველოში. 2024 წელს მისი ქონება 7.6 მილიარდ დოლარს შეადგენდა, რაც ქვეყნის 2023 წლის მშპ-ს 24.8%-ის ეკვივალენტი იყო. ივანიშვილმა თავისი ქონება რუსეთში 1990-იან წლებში, საბჭოთა კავშირის დაშლის შემდეგ დააგროვა. თავდაპირველად კომპიუტერების გაყიდვით იყო დაკავებული, შემდეგ კი საბანკო და ლითონის აქტივები იაფად შეიძინა, როდესაც რუსეთის მთავრობამ საბჭოთა პერიოდის სახელმწიფო აქტივების პრივატიზება მოახდინა.  2002 წელს ივანიშვილმა დატოვა რუსეთი და საფრანგეთში გადავიდა საცხოვრებლად, სადაც მოქალაქეობაც მოიპოვა.

ივანიშვილმა ქართულ პოლიტიკაში 2012 წელს, პარტია ქართული ოცნების დაარსებით შეაბიჯა, რომელმაც იმავე წლის საპარლამენტო არჩევნებში გამარჯვება მოიპოვა ერთიანი ნაციონალური მოძრაობის წინააღმდეგ. ივანიშვილი საქართველოს პრემიერ-მინისტრი იყო 2012-2013 წლებში. 2013 წლის ნოემბერში განაცხადა, რომ პოლიტიკიდან მიდიოდა, თუმცა იგი კვლავ განიხილებოდა, როგორც „რუხი კარდინალი“, ინარჩუნებდა რა გავლენასა და კონტროლს ქვეყანაში მიმდნარე პოლიტიკურ პროცესებზე. 2018 წელს ივანიშვილმა განაახლა პოლიტიკური მოღვაწეობა, დაიკავა რა პარტიის თავჯდომარის პოსტი. 2021 წელს მან კვლავ განაცხადა პოლიტიკიდან წასვლის შესახებ, თუმცა 2023 წელს ისევ დაუბრუბდა ქართულ ოცნებას, ამჯერად, როგორც  საპატიო თავჯდომარე. ბიძინა ივანიშვილი პოლიტიკაში ოფიციალურად დაბრუნდა  „ქართული ოცნების“ საპატიო თავმჯდომარედ ბიძინა ივანიშვილი აირჩიეს  

2024 წლიდან ივანიშვილი დასანქცირებულია აშშ-სა და ევროპული ქვეყნების მიერ „ქართული დემოკრატიისთვის ძირგამომთხრელი ქმედებებისა და რუსეთის ფედერაციის ინტერესთა გატარების გამო“.Lithuania, Estonia and Latvia Sanction Ivanishvili, MIA Officials, Civil Georgia: 2 December 2024.

 ბიოგრაფია 
 ადრეული წლები 
ბიძინა ივანიშვილი დაიბადა სოფელ ჭორვილაში (საჩხერის მუნიციპალიტეტი), მამა ჭიათურმანგანუმის კომბინატის მაღაროელი იყო. სკოლის დამთავრების შემდეგ ჩააბარა თბილისის სახელმწიფო უნივერსიტეტის საინჟინრო-ეკონომიკურ ფაკულტეტზე. სწავლის დასრულების შემდეგ მუშაობდა ჩარხმშენებელ ქარხანაში მუშად, უფროს ინჟინრად, ლაბორატორიის უფროსად. 1982 წელს დაიცვა საკანდიდატო დისერტაცია თემაზე: „მეცნიერული ორგანიზაცია და შრომის ეკონომიკა“.

მოგვიანებით ივანიშვილმა საკუთარი ბიზნესი წამოიწყო, ჯერ არმირებულ მილებს აწარმოებდა, შემდგომ კი კომპიუტერებით ვაჭრობდა. მისი პირველი დამკვეთი საქართველოს მეცნიერებათა აკადემია იყო. ამ დაკვეთის შედეგად მას სოლიდური თანხა დაუგროვდა, რითიც პროკურატურა დაინტერესდა და ანგარიშები დაუყადაღა.

1988 წელს ივანიშვილმა დატოვა საქართველო და საქმიანობა განაგრძო მოსკოვში, სადაც ახალ პარტნიორებთან ერთად გააგრძელა კომპიუტერებით ვაჭრობა. გარკვეული დროის შემდეგ კომპიუტერებთან ერთად ბრუნვაში ჩართეს ასლგადამღები აპარატები და ტელეფონები. ამის შემდეგ მათ ელექტროტექნიკის მწარმოებელი ქარხანა შეიძინეს ჰონგ-კონგში. 1990 წლისთვის ივანიშვილი ელექტრო-ტექნიკის გაყიდვების ერთ-ერთი ლიდერი იყო რუსეთში. დაგროვებული კაპიტალით ივანიშვილმა და მისმა პარტნიორებმა გახსნეს ბანკი „როსიისკი კრედიტი“.

 განათლება 
1980 დაამთავრა თბილისის სახელმწიფო უნივერსიტეტის საინჟინრო-ეკონომიკური ფაკულტეტი. 1986 დაიცვა საკანდიდატო დისერტაცია მოსკოვის შრომისა და სოციალური პრობლემების ინსტიტუტში. 2006 საქართველოს განათლების სამინისტროს სწავლულ ექსპერტთა საბჭომ საქართველოს ეკონომიკის, მეცნიერების, კულტურის, ხელოვნებისა და სულიერების აღორძინებაში განსაკუთრებული დამსახურებისათვის მიანიჭა საპატიო დოქტორის წოდება.

 აქტივები, საქველმოქმედო და სხვა საქმიანობა 
1995 წელს ივანიშვილმა მეუღლე ეკატერინე ხვედელიძესთან ერთად დააარსა საერთაშორისო საქველმოქმედო ფონდი ქართუ რომლის ერთადერთი დონორი ივანიშვილის ოჯახი. ფონდის მეშვეობით მან განახორციელა მრავალი პროექტი, კერძოდ, ხელოვნების დარგში – კაპიტალური სარეკონსტრუქციო სამუშაოები ჩაუტარდა თბილისის შოთა რუსთაველის, ზ. ფალიაშვილის სახელობის ოპერისა და ბალეტისოპერის თეატრის რეაბილიტაციას ისევ ივანიშვილი აფინანსებს, კ. მარჯანიშვილის, მ. თუმანიშვილის სახელობის კინომსახიობთა, ა. გრიბოედოვის, ვ. აბაშიძის სახელობის მუსიკისა და დრამის, ნ. დუმბაძის სახელობის მოზარდ მაყურებელთა და რ. გაბრიაძის სახ. მარიონეტების თეატრებს, თბილისის საკონცერტო დარბაზისა და ჯ. კახიძის სახელობის მუსიკალურ-კულტურულ ცენტრს. მიმდინარეობს ბათუმის, ზუგდიდისზუგდიდის თეატრს ფონდი “ქართუ” გაარემონტებს, ოზურგეთისოზურგეთის სახელმწიფო დრამატული თეატრის სრული რეაბილიტაცია იწყება და თბილისის სომხური თეატრების რეაბილიტაცია. აღდგა ს. ჯანაშიას სახ. ეროვნული მუზეუმი, გ. ბააზოვის სახ. ებრაელთა მუზეუმი, ა. წერეთლის, ი. ჭავჭავაძის, ვ. მაიაკოვსკის სახ. მუზეუმები. წლების განმავლობაში ფონდი ახორციელებს ზემოხსენებული თეატრებისა და მუზეუმების პერსონალის ფინანსური მხარდაჭერის პროგრამას.ბიძინა ივანიშვილის მიერ დაფინანსებული ობიექტები

საერთაშორისო აუქციონებზე ფონდმა შეიძინა ნ. ფიროსმანაშვილის ფერწერული ტილოები და საჩუქრად გადასცა ეროვნულ მუზეუმსბიძინა ივანიშვილმა ნიკო ფიროსმანის ტილო „შველი წყლის პირას“ ლონდონში, „სოტბის“ აუქციონზე შეიძინა. დაარსების დღიდან ფონდი ქართუ მატერერიალურ დახმარებას უწევს საქართველოს ლიტერატურის, ხელოვნებისა და კულტურის გამოჩენილ მოღვაწეებსბიძინა ივანიშვილის საქველმოქმედო საქმიანობასთან დაკავშირებით "ინტერპრესნიუსმა" ინფორმაცია მოიპოვა.

კულტურული მემკვიდრეობის დაცვის დარგში – ქვეყნის მასშტაბით რეაბილიტაცია ჩაუტარდა 700-ზე მეტ კულტურული მემკვიდრეობის ძეგლს"ქართუს" მიერ დაფინანსებული 800-მდე ძეგლი. ეტაპობრივად ხორციელდება ქათუს მიერ დაგეგმილი ყველა ისტორიულ-კულტურული ძეგლის აღდგენა. მისივე სახსრებით თბილისში აშენდა სამების საკათედრო ტაძარი. სპორტის დარგში – ქვეყნის მასშტაბით მოეწყო 13 სარაგბო საწვრთნელი ბაზა და სტადიონიბიძინა ივანიშვილმა ქართულ რაგბის 100 მილიონი ლარი დაახარჯა. მრავალი წლის განმავლობაში ფინანსდება სპორტის სხვადასხვა პოპულარული სახეობები (ჭიდაობა, ძიუდო, სამბო, ტაიკვანდო, კარატე, კრივი, ტანვარჯიში, ჭადრაკი, წყალბურთი, ხელბურთი, ჩოგბურთი, ფეხბურთი, ფარიკაობა და სროლა). ფონდი მატერიალურ დახმარებას უწევს საქართველოს რაგბის კავშირსა და რაგბის ეროვნულ ნაკრებს. საქართველოში რაგბის განვითარებაში შეტანილი წვლილისთვის რაგბის საერთაშორისო საბჭომ (IRB) საქართველოს ყოფილი პრემიერი ბიძინა ივანიშვილი დააჯილდოვა. ფულადი დახმარება ეძლევათ ქართველ ოლიმპიელ ჩემპიონებს, მსოფლიო და ევროპის ჩემპიონატების ოქროს მედალოსნებსა და ვეტერან სპორტსმენებს. 2015 მისივე შემწეობით დაფინანსდა თბილისში ახალგაზრდული ოლიმპიური ფესტივალის მოსამზადებელი სამუშაოები.“ქართუ” ახალგაზრდული ოლიმპიური ფესტივალის პროექტებისთვის 10 მილიონ ლარს გამოყოფს

სოფლის მეურნეობის დარგში – 1992 წელს ივანიშვილმამა საქართველოს საჩუქრად გადასცა 400 ტრაქტორი სრული სახნავ-სათესი აღჭურვილობით. მომდევნო წლებში ქართუმ განახორციელა მასშტაბური პროექტი ქართული ადგილობრივი ჯიშების გადარჩენისათვის. ამ მიზნით სოფლებში – ჯიღაურასა და წილკანში შექმნილმა აგრარულმა მეურნეობებმა ააღორძინა ქართული ვაზის 440 და ხეხილოვანი კულტურების ათეულობით ენდემური ჯიში. ასევე საზღვარგარეთიდან შემოიტანა ვაზისა და ხეხილის უცხოური პერსპექტიული ჯიშები, მოხდა მათი აპრობირება ქვეყნის რეგიონებში და ადაპტირებული ჯიშების შეთავაზება ადგილობრივი ფერმერებისთვის.როგორ გამოიყურება მეურნეობა, რომელიც ივანიშვილმა სახელმწიფოს აჩუქა კერძოდ, ჯიღაურას ბაზის დახმარებით შეიქმნა რამდენიმე სტანდ. სანერგე მეურნეობა, რომლებმაც უსასყიდლოდ მიიღეს ნერგები, საძირე და საკვირტე მასალა. ასევე აღდგენილია და გენეტიკურ ბანკში დაცულია ერთწლოვანი კულტურების 100-მდე ჯიში-პოპულაცია.ივანიშვილმა ვაზისა და ხეხილის სარგავი მასალის წარმოების ცენტრი (ჯიღაურა) სამინისტროს გადასცა გამართულია ელიტური კარტოფილის სანერგე მასალის წარმოების სრული სისტემა. ამ ბაზებიდან სანერგე და სათესლე მასალა წლების განმავლობაში უსასყიდლოდ გადაეცემოდა ფერმერებს (სანერგე მეურნეობის მოწყობის მიზნით), ხოლო ასობით ტონა მოწეული ყურძენი, სხვადასხვა ხილი და ბოსტნეული – მოხუცებულთა და უპატრონო ბავშვთა სახლებს.

2004 წლამდე ივანიშვილი ტელეკომპანია „მე-9 არხს“ ფლობდა.  ბიძინა ივანიშვილი ტელევიზიის შექმნას გეგმავს 

2013–2014 ფონდმა დააფინანსა სოფლის გადარჩენის სახელმწიფო პროგრამა. მედიცინისა და ჯანმრთელობის დაცვის დარგში – საჩხერეში აშენდა თანამედროვე სამედიცინო ცენტრი, რომელიც გადაეცა სახელმწიფოს. დაბა ურეკსა და ხარაგაულის მუნიციპალიტეტის სოფელ ბორითში მოეწყო და აგრეთვე სახელმწიფოს გადაეცა გადაუდებელი სამედიცინო დახმარების ცენტრები. ჩაუტარდა რემონტი და აპარატურით აღიჭურვა თბილისის რესპუბლიკური საავადმყოფო. საყოველთაო სახელმწიფო დაზღვევის ამოქმედებამდე, ფონდ "ქართუს" მიერ მრავალი წლის განმავლობაში ხორციელდებოდა საჩხერის მუნიციპალიტეტის მოსახლეობის უფასო დაზღვევის პროგრამა, რომელშიც ჩართული იყო რეგიონის 50 ათასზე მეტი მაცხოვრებელი. ფონდის დაფინანსებით ასეულობით ადამიანი გაიგზავნა საზღვარგარეთ რთული ოპერაციების ჩასატარებლად.ბიძინა ივანიშვილის მიერ დაფინანსებული ობიექტები

ინფრასტრუქტურის დარგში – ფონდის მატერიალური დახმარებით დაიგო ასობით კმ საავტომობილო გზა, ქვეყნის მასშტაბით განხორციელდა ინფრასტრუქტურული პროექტები, შეიქმნა საჩხერის მუნიციპალიტეტის ინფრასტრუქტურა, გადაიხურა (12652 საცხოვრ. სახლი), გარემონტდა და აშენდა ასობით საცხოვრებელი სახლი, მოხდა მუნიციპალიტეტის სოფლების სრული გაზიფიცირება. ფონდის დაფინანსებით ხორციელდება საქართველოს ინტერნეტიზაციის დაჩქარების პროექტი, რომელის მიზანია ინტერნეტის ხელმისაწვდომობა მთელი ქვეყნის მოსახლეობისთვის. ფონდს სოლიდური წვლილი შეაქვს ქართული ჯარისა და პოლიციის რეფორმის დაფინანსებასა და შესაბამისი ინფრასტრუქტურის შექმნაში. ტურიზმის ხელშეწყობის დარგში – აშენდა ბათუმის დელფინარიუმი, ზღვისპირა რეგიონში მოეწყო თემატური პარკები, მ. შ. ქართ. ხუროთმოძღვრული ძეგლების მინიატიურების პარკი. გურიისა და აჭარის საზღვართან ფონდის მიერ აშენდა გასართობი ცენტრი "ციცინათელა",“ქართუ” შეკვეთილში მდებარე ატრაქციონების პარკ “ციცინათელას” სახელმწიფოს გადასცემს ხოლო ბაკურიანში – ახ. სათხილამურო კომპლექსი „დიდველი“. გურიის რეგიონში აშენდა და შემდეგ სახელმწიფოს გადაეცა ულტრათანამედროვე საკონცერტო დარბაზი „ბლექსი არენა“ („Black Sea Arena“), რომელიც გათვლილია 10 ათას მაყურებელზე. დარბაზი დიდი საერთაშორისო კონცერტებისა და ღონისძიებების ჩატარების შესაძლებლობას იძლევა. ეკოლოგიის დარგში – ფონდის პროგრამებით შენარჩუნდა და აღორძინდა რამდენიმე ბოტანიკური ბაღი,ბოტანიკური ბაღის ინფრასტრუქტურის განვითარების პროექტს ფონდი „ქართუ“ დააფინანსებს რეაბილიტაცია ჩაუტარდა ლაგოდეხის, ვაშლოვნისა და თუშეთის ეროვნული პარკების ინფრასტრუქტურას, კეთილმოეწყო ბუნების ძეგლი – პრომეთეს მღვიმე.ფონდი „ქართუ“ და რეგიონული განვითარების სამინისტრო ხობში ინფრასტრუქტურულ პროექტებს ახორციელებენსსიპ. დაცული ტერიტორიების სააგენტოს ანგარიში - 2014

ფონდ „ქართუს“ მიერ განხორციელდა რაჭაში 1991 წლის მიწისძვრით, კახეთში 2012 წლის სეტყვით და თბილისში 2015 წლის 13 ივნისის წყალდიდობით დაზარალებული მოსახლეობის დახმარება.თამარ ჩუგოშვილი - ბიძინა ივანიშვილის დახმარებით სახელმწიფომ შეძლო 13 ივნისს დაზარალებულთა დაკმაყოფილებაკახეთში სტიქიის შედეგად დაზარალებულებისთვის ფონდი ქართუ 100 მილიონ ლარამდე გამოყოფს

მეცნიერებისა და განათლების დარგში – ფონდის დაფინანსებით აშენდა, კაპიტალურად შეკეთდა და კომპიუტერებით აღიჭურვა ასობით საჯარო სკოლა. გარემონტდა და ტექნიკურად აღიჭურვა თსუ-ის I კორპუსი, თბილისის სახელმწიფო კონსერვატორია, სამხატვრო აკადემიის სასწ. კორპუსი, პარლამენტის ეროვნული ბიბლიოთეკის მე-3 კორპუსი, დაარსდა თბილისში ფრანგული სკოლა. ფონდი ფინანსურ დახმარებას უწევს საქართველოს მეცნიერებათა ეროვნული აკადემიას. 2016 ფონდმა დაიწყო ახალი მასშტაბური სამეცნიერო-საგანმანათლებლო პროექტის განხორციელება – ქუთაისის საუნივერსიტეტო ქალაქის მშენებლობა. გეგმის მიხედვით, ქუთაისში შენდება 50 ათას სტუდენტზე გათვლილი, თანამედროვე ტექნიკით აღჭურვილი, მაღალი საერთაშორისო სტანდარტების მრავალპროფილიანი უნივერსიტეტი. ფონდის დაფინანსებით მეგაპროექტი ითვალისწინებს სამეცნიერო-კვლევითი ცენტრისა და ადრონული ამაჩქარებლის აგებას. მრავალმხრივი დანიშნულების ცენტრი განახორციელებს სასწავლო-საგანმანათლებლო საქმიანობას, ასევე ფუნდამენტურ და გამოყენებით სამეცნიერო კვლევებს შემდეგი მიმართულებებით: ფიზიკა, ბიოლოგია, ქიმია, ინჟინერია, კომპიუტერული მეცნიერებები, მედიცინა და სხვ. სამეცნიერო-ტექ. ცენტრი აღჭურვილი იქნება ულტრათანამედროვე ლაბორატორიებით, მ. შ. კრისტალების ცენტრით, ბიოფიზიკის, იზოტოპების, დაბალი ტემპერატურის ლაბორატორიებით და სხვ. ცენტრს ასევე ექნება მნიშვნელოვანი სამედ. პოტენციალი – მის ბაზაზე შესაძლებელი გახდება ადრონული თერაპიის მეშვეობით მძიმე ონკოლოგიური დაავადების მქონე პაციენტების მკურნალობა.

2014 წლის 23 იანვარს ივანიშვილმა არასამთავრობო ორგანიზაცია „მოქალაქე“ დააფუძნა.  ბიძინა ივანიშვილმა დააფუძნა არასამთავრობო ორგანიზაცია „მოქალაქე“ 

საფრანგეთის პრეზიდენტის, ემანუელ მაკრონის 2020 წლის 31 დეკემბრის განკარგულებით, ბიძინა ივანიშვილს მიენიჭა საფრანგეთის უმაღლესი ჯილდო — საპატიო ლეგიონის ორდენის კავალერის ტიტული (Ordre national de la Légion d'honneur).President Macron gives ruling party chair Ivanishvili top French award Agenda.ge, 6 Jan, 2021

 პოლიტიკური მოღვაწეობა 
ივანიშვილი ოპოზიციაში, ხელისუფლებაში მოსვლა
2011 წლის 5 ოქტომბერს ბიძინა ივანიშვილმა გაავრცელა განცხადება, რომელშიც აღნიშნული იყო, რომ ის საკუთარი პოლიტიკური პარტიის შექმნას და 2012 წლის საპარლამენტო არჩევნებში მონაწილეობის მიღებას აპირებდა. 2 დღის შემდეგ, 7 ოქტომბერს ივანიშვილმა ვრცელი განცხადება გაავრცელა, სადაც თავის მომავალ პოლიტიკურ გეგმებზე საუბრობდა.ივანიშვილის განცხადება – სრული ტექსტი. სივილ ჯორჯია, თბილისი / 7 ოქტ.'11 / 12:18 11 ოქტომბერს  სამოქალაქო რეესტრის სააგენტომ განაცხადა, რომ ივანიშვილმა საქართველოს მოქალაქეობა დაკარგა.ხელისუფლების თქმით, ივანიშვილი საქართველოს მოქალაქე აღარ არის  სივილ ჯორჯია, თბილისი / 11 ოქტ.'11 / 16:12 17 ნოემბერს მან საქართველოს
პრეზიდენტს მიმართა მოქალაქეობის მიღების თხოვნით.ივანიშვილი საქართველოს პრეზიდენტს მოქალაქეობის მისაღებად მიმართავს სივილ ჯორჯია, თბილისი / 17 ნოე.'11 / 16:02

2011 წლის 1 ნოემბერს ივანიშვილმა პრეს-კონფერენცია გამართა, სადაც პოლიტიკაში მოსვლის გადაწყვეტილაბზე ვრცლად ისაუბრა. 
  ბიძინა ივანიშვილმა პირველი პრესკონფერენცია გამართა 

2011 წლის 11 დეკემბერს დაფუძნდა საზოგადოებრივი მოძრაობა „ქართული ოცნება“.  დაფუძნდა საზოგადოებრივი მოძრაობა ”ქართული ოცნება”  26 დეკემბერს ცნობილი გახდა რომ ივანიშვილის რუსეთის ფედერაციის მოქალაქეობა შეუწყდა.  ბიძინა ივანიშვილი რუსეთის მოქალაქე აღარ არის 

2012 წლის 4 აპრილს სამოქალაქო რეესტრის სააგენტომ ივანიშვილს საქართველოს მოქალაქეობაზე უარი განუცხადა.  შუალედური უარი ივანიშვილის მოქალაქეობას 

2012 წლის 21 აპრილს ივანიშვილმა დააფუძნა პარტია ქართული ოცნება — დემოკრატიული საქართველო, სათავეში ჩაუდგა თავისსავე შექმნილ ოპოზიციურ პარტიათა კოალიციას,ბიძინა ივანიშვილი 2012 წლის საპარლამენტო არჩევნებში მონაწილეობის მისაღებად პარტიას ქმნის. სივილ ჯორჯია, თბილისი / 5 ოქტ.'11 / 12:12

2012 წლის 10 მაისს ივანიშვილმა მისი კუთვნილი ბანკი, „Российский кредит“ 352 მილიონ აშშ დოლარად გაყიდა.  ივანიშვილმა რუსეთში კუთვნილი ბანკი გაყიდა 

2012 წლის 11 ივნისს თბილისის საქალაქო სასამართლომ ივანიშვილი 126 მილიონი ლარით დააჯარიმა. ადვოკატებმა გადაწყვეტილებას „პოლიტიკურად მოტივირებული“ უწოდეს.  ბიძინა ივანიშვილი 126 მილიონი ლარით დაჯარიმდა 

2012 წლის 11 აგვისტოს თბილისის საქალაქო სასამართლომ ივანიშვილი 20 243 827 ლარით დააჯარიმა.  სასამართლომ ბიძინა ივანიშვილი 20 243 827 ლარით დააჯარიმა 

2012 წლის საპარლამენტო არჩევნებში „ქართული ოცნების“ კოალიციამ ხმათა 54,97% მიიღო და ხელისუფლების ფორმირება მოახერხა. 2012 წლის 7 ოქტომბერს საქართველოს პრეზიდენტის რეზიდენციაში ბიძინა ივანიშვილი საქართველოს პრეზიდენტს, მიხეილ სააკაშვილს შეხვდა. 
 პრეზიდენტის რეზიდენციაში გაიმართა მიხეილ სააკაშვილისა და ბიძინა ივანიშვილის შეხვედრა 

2012 წლის 16 ოქტომბერს ივანიშვილის საქართველოს მოქალაქეობა აღუდგა.  ბიძინა ივანიშვილს საქართველოს მოქალაქეობა აღუდგა 

საქართველოს პრემიერ-მინისტრი
2012 წლის 25 ოქტომბერს იგი აირჩიეს საქართველოს პრემიერ-მინისტრად. ამ პერიოდში ამოქმედდა საყოველთაო ჯანდაცვის სახელმწიფო პროგრამა (უფასო გახდა გადაუდებელი ოპერაციები და მშობიარობა), დაიწყო თვითმმართველობის სისტემის რეფორმა და შემუშავდა სოფლის გადარჩენის პროექტი. პრიორიტეტებად დაისახა ქვეყანაში სიტყვის თავისუფლების აღდგენა და დამკვიდრება. ბიზნესის გათავისუფლება სახელმწიფო წნეხისაგან. დემოკრატიული ინსტიტუტების ქმედითობის გაძლიერება და ევროინტეგრაციაზე ორიენტირებული საგარეო პოლიტიკის გატარება. 2013 წლის 21 იანვარს ივანიშვილმა გამოსცა ბრძანება ირაკლი ალასანიასთვის ვიცე-პრემიერის უფლებამოსილების შეწყვეტის შესახებ.  ირაკლი ალასანია ვიცე-პრემიერი აღარ არის 

2013 წლის 5 სექტემბერს შინაგან საქმეთა სამინისტრომ 2007-2012 წლებში უკანონო გზით მოპოვებული პირადი ცხოვრების ვიდეო ამსახველი 144 ფაილი გაანადგურა.  შსს-ში დაცული პირადი ცხოვრების ამსახველი ფარული ჩანაწერები განადგურდა 

2013 წლის 20 ნოემბერს ივანიშვილმა წინასწარ გაკეთებული განცხადების საფუძველზე საკუთარი სურვილით დატოვა პრემიერ-მინისტრის პოსტი და სამოქალაქო სექტორს დაუბრუნდა, რითაც უნიკალური პოლიტიკური პრეცედენტი შეიქმნა.ბიძინა ივანიშვილმა პოლიტიკა დატოვა

საგარეო ვიზიტები
2012 წლის 11-14 ნოემბერს ივანიშვილი სამუშაო ვიზიტით ბრიუსელში იმყოფებოდა, რომლის ფარგლებშიც ევროკომისიის პრეზიდენტს ჟოზე მანუელ ბაროზოს, ევროპული საბჭოს პრეზიდენტ ჰერმან ვან რომპუის, ევროპის პარლამენტის პრეზიდენტს მარტინ შულცს და ნატო-ს გენერალურ მდივანს, ანდერს ფოგ რასმუსენს შეხვდა.  2012 წლის 26 დეკემბერს ივანიშვილი აზერბაიჯანს ეწვია, სადაც აზერბაიჯანის პრეზიდენტს, ილჰამ ალიევს შეხვდა.  2013 წლის 17 იანვარს ივანიშვილი ოფიციალური ვიზიტით სომხეთს ეწვია, სადაც ქვეყნის პრემიერ-მინისტრს, ტიგრან სარქისიანს შეხვდა.  2013 წლის 15 აპრილს ივანიშვილი სამუშაო ვიზიტით იმყოფებოდა გერმანიაში, სადაც მთავრობის დელეგაცია მარშალის ფონდის მიერ ორგანიზებულ კონფერენციას დაესწრო.  2013 წლის 24-25 ივნისს ივანიშვილი ვიზიტით იმყოფებოდა ისრაელში, სადაც ქვეყნის პრეზიდენტს, შიმონ პერესს და პრემიერ-მინისტრს, ბენიამინ ნეთანიაჰუს და სხვა ოფიციალურ პირებს შეხვდა.  2013 წლის 6-7 სექტემბერს ივანიშვილი ოფიციალური ვიზიტით იმყოფებოდა ლატვიაში, სადაც ქვეყნის პრემიერ-მინისტრს,  ვალდის დომბროვსკის, პრეზიდენტ ანდრის ბერზინშის შეხვდა.  2013 წლის 8-9 სექტემბერს ივანიშვილი ოფიციალური ვიზიტით იმყოფებოდა ესტონეთში, სადაც საგარეო საქმეთა მინისტრ ურმას პაეტს, პრეზიდენტ ტომას ჰენდრიკ ილვესს, პრემიერ-მინისტრ ანდრუს ანსიპს და პარლამენტის თავმჯდომარეს, ენე ერგამასის შეხვდა. 

„ქართული ოცნების“ თავჯდომარე
2018 დაბრუნდა პოლიტიკაში და 11 მაისს აირჩიეს პარტია ქართული ოცნება — დემოკრატიული საქართველოს თავმჯდომარედ.  ბიძინა ივანიშვილი „ქართული ოცნების“ თავმჯდომარედ აირჩიეს 

2021 წელს განაცხადა ქართული პოლიტიკიდან წასვლის შესახებ.  ბიძინა ივანიშვილი პოლიტიკიდან წასვლის შესახებ წერილს ავრცელებს - "ჩემი მისია შესრულებულია. მივიღე გადაწყვეტილება, დავტოვო პოლიტიკა და სრულად ჩამოვცილდე მართვის სადავეებს" 

2021 წლის 7 ივნისს საქართველოს პრემიერ-მინისტრ გიორგი გახარიას გადადგმასთან დაკავშირებით ივანიშვილმა გამოაქვეყნა წერილი, სადაც გახარიას გადადგომას საკუთარი გუნდისა და საკუთარი სახელმწიფოს „პირდაპირი ღალატი“ უწოდა. მან აგრეთვე უარყო ხმები, რომ გიორგი გახარიას მიერ შექმნილი პარტია მისი პოლიტიკური პროექტია.  ბიძინა ივანიშვილის თქმით, გიორგი გახარიამ გადადგომით გუნდს და სახელმწიფოს უღალატა 

„ქართული ოცნების“ საპატიო თავმჯდომარე
მინი|ბიძინა ივანიშვილის გამოსვლა 2024 წლის 29 აპრილს გამართულ აქციაზე
2023 წლის 30 დეკემბრიდან „ქართული ოცნება — დემოკრატიული საქართველოს“ საპატიო თავმჯდომარე. 2024 წლის საპარლამენტო არჩევნებისთვის ივანიშვილი აქტიურად ჩაერთო „ქართული ოცნების“ საარჩევნო კომპანიაში „ქართული ოცნების“ საპატიო თავმჯდომარის, ბიძინა ივანიშვილის სიტყვით გამოსვლა მცხეთაში, საარჩევნო შეხვედრაზე .

2024 წლის არჩევნებისთვის ივანიშვილი „ქართული ოცნების“ საპარლამენტო სიის პირველ ნომრად წარადგინეს „ქართული ოცნების“ საარჩევნო სიის პირველი ნომერი ბიძინა ივანიშვილი იქნება .

დასანქცირება
2024 წლის 27 დეკემბერს ბიძინა ივანიშვილს ამერიკის შეერთებულმა შტატებმა ფინანსური საქციები დაუწესა.OFAC, Sanctions List Search

რესურსები ინტერნეტში

 ბიძინა ივანიშვილის ბიოგრაფია  — „ქართული ოცნების“ ოფიციალურ საიტი

 ლიტერატურა 

 ჟურნალი ბიზნესი და კანონმდებლობა №1. იანვარი 2008 წ.

 სქოლიო 

კატეგორია:ქართველი ბიზნესმენები
კატეგორია:ქართველი ქველმოქმედები
კატეგორია:საქართველოს პრემიერ-მინისტრები
კატეგორია:დაბადებული 1956
კატეგორია:საჩხერის მუნიციპალიტეტში დაბადებულები
კატეგორია:ქართველი მილიარდერები
კატეგორია:დაბადებული 18 თებერვალი
ბიძინა
კატეგორია:„ქართული ოცნების“ წევრები
კატეგორია:საპატიო ლეგიონის ორდენის კავალრები
კატეგორია:ცოცხალი ადამიანები